ઘરઘરાટી બંધ થઈને અંદરથી સૈન્યના છ જવાન ગણવેશમાં બહાર આવ્યા એટલે તાલુકા વિકાસ અધિકારી વિજય પટેલની ચિંતા વધી. એમણે તાત્કાલિક પોલીસને જાણ કરી. પોલીસ બંદોબસ્ત ગોઠવાઈ ગયો. આજુબાજુનાં ગામના લોકો કુતૂહલવશ ટોળે વળી ગયા. આખરે ખબર આવ્યા કે ખરાબ વરસાદી વાતાવરણના કારણે વડોદરાથી નાસિક જઈ રહેલાં ઍરફોર્સનાં બે હેલિકૉપ્ટરે તાકીદનું ઉતરાણ કરવું પડ્યું હતું અને બિન બુલાયે મહેમાનની જેમ આકાશમાંથી આવેલા ઍરફૉર્સના જવાનોએ સરપંચો સાથે ગુજરાતી થાળીની લિજ્જત માણી. બીજા શબ્દોમાં કહીએ તો ચીખલીના લોકોએ પ્રથમ વખત નેતાઓ સિવાયનાં હેલિકૉપ્ટરને નજીકથી જોયાં. (‘ચિત્રલેખા’માંથી સાભાર.)